
	1.
	Likumprojekts (grozījumi)
3. pants. Papildināt 49. pantu ar 11 daļu šādā redakcijā:
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējoša saraksta, ja tā 10 dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."
	Priekšlikums
 Lūdzam precizēt jēdzienu "nepārtraukti". Piemēram, studenta dalība studiju procesā vai saziņa ar augstskolu, piemēram, devītajā dienā, pārtrauc desmit dienu termiņu un tas sākas no jauna, vai arī šis termiņš interpretējams citādi.
 Tāpat lūdzam precizēt, kā minētā lekciju un nodarbību apmeklējuma uzskaite būtu piemērojama tām studiju procesa daļām, kurās saskaņā ar studiju programmu nodarbību apmeklējums nav noteikts kā obligāts un vai notiek attālināti. Augstskolās mēdz būt studiju kursi, kuros lekciju apmeklējums nav obligāta prasība.
 Papildus nav skaidrs, kā minētā uzskaites kārtība būtu piemērojama gadījumos, kad students saskaņā ar augstskolas lēmumu atrodas starptautiskās mobilitātes vai apmaiņas programmā ārvalstīs. Šādos gadījumos nosūtošajai augstskolai parasti nav iespēju nodrošināt studenta ikdienas apmeklētības kontroli, tādēļ lūdzam sniegt skaidrojumu par augstskolas pienākumiem un atbildību šādās situācijās vai iestrādāt panta grozījumos attiecīgus izņēmumus.
Piedāvātā redakcija
-
	Santa Blate

	2.
	Likumprojekts (grozījumi)
6. pants. Papildināt 83. pantu ar 21 daļu šādā redakcijā:
"(21) Ārzemniekiem, kuri nav minēti šā likuma 45.panta otrajā daļā, augstskolas veic lekciju un nodarbību apmeklējumu reģistrāciju un šīs informācijas glabāšanu līdz ārzemnieka izslēgšanai no studējošo saraksta (eksmatrikulācijai)." 
 
	Priekšlikums
 Lai nodrošinātu tiesību normas vienveidīgu un praktiski īstenojamu piemērošanu, aicinām precizēt, kādā veidā, kādā laika periodā un ar kādiem tehniskajiem risinājumiem augstskolām būtu jānodrošina grozījumos minētās uzskaites veikšana. Tostarp lūdzam precizēt jēdziena "apmeklējuma uzskaite" saturu – proti, vai ar to tiek domāta katras klātienes nodarbības fiksēšana, dalības apstiprināšana konkrētos studiju posmos, vispārējās akadēmiskās iesaistes monitorings vai kāda cita līdzdalības forma.
 Tāpat lūdzam precizēt, kā minētā apmeklējuma uzskaite būtu piemērojama tām studiju procesa daļām, kurās saskaņā ar studiju programmu nodarbību apmeklējums nav noteikts kā obligāts. Īpaši aktuāls šis jautājums ir studentu patstāvīgā darba periodos, tostarp noslēguma darbu izstrādes semestrī, kad regulāras klātienes nodarbības nenotiek un studiju process galvenokārt balstās uz individuālām konsultācijām ar darba vadītāju. Šādā situācijā lūdzam precizēt, kādas darbības vai aktivitātes būtu uzskatāmas par reģistrējamu apmeklējumu.
 Papildus nav skaidrs, kā minētā uzskaites kārtība būtu piemērojama gadījumos, kad students saskaņā ar augstskolas lēmumu atrodas prakses vietās, starptautiskās mobilitātes vai apmaiņas programmā ārvalstīs. Šādos gadījumos nosūtošajai augstskolai parasti nav iespēju nodrošināt studenta ikdienas apmeklētības kontroli, tādēļ lūdzam sniegt skaidrojumu par augstskolas pienākumiem un atbildību šādās situācijās vai iestrādāt panta grozījumos attiecīgus izņēmumus.
Piedāvātā redakcija
-
	Santa Blate



